董廷圭

董廷圭（），字國器，湖廣岳州府華容縣人，軍籍，明朝政治人物。同進士出身。七月二十四日生。

生平
景泰元年（1450年）庚午科湖廣鄉試第一名《皇明三元考》。景泰二年（1451年）辛未科會試第一百四名，殿試登進士第三甲第一百零六名。五年二月拜山東道監察御史《明英宗睿皇帝实录卷之二百三十八》：景泰五年二月，擢進士鄭冕、周清、董廷圭、吳綽、靳敏、李人儀、陳僎、莊昇為兩京監察御史。，三月提督守备白羊口，六年正月回京。丁憂服闋，天順二年（1458年）七月復除江西道御史，成化四年（1468年）三月升山东按察司副使。廖道南，《楚记·董廷圭传》：董廷圭，字国器，华容人。景泰庚午，湖广乡试第一。辛未登进士，拜山东道监察御史。时西北多事，边备废弛，命守白羊镇。廷圭至，屡疏军中利病，有守帅暴横，劾之，风裁凛凛。清理河南积岁隐匿，补伍凡五万人。都御史李秉林聪极，加礼遇。诸道有奏章及谳狱，胥赖之。戊子，升山东按察司副使。讼牒山积，决断无滞。凡有疑狱，必以付之。有荐为巡抚及太仆卿者。大臣私忿寝之，或劝其少贬以徇时。廷圭曰：“我昔中解元，登进士，作御史，罔事干谒，今枉已觊荣显，吾不为也！”历任中外，家无寸土。既殁，殡殓皆乡邻赙助。

家族
曾祖董榮孫。祖父董必誠。父董文玉。母張氏。具慶下。行四，兄廷勳、廷惠、廷愷。娶蔡氏《天一阁藏明代科举录选刊·登科录》（《景泰二年进士登科录》）。

参考

相关条目
明朝解元列表

Category:景泰元年庚午科湖廣鄉試舉人
Category:明朝湖廣鄉試解元
Category:華容縣人
Category:明朝山東道監察御史
Category:明朝山東按察司副使
T